钦定古今图书集成/明伦汇编/官常典/第480卷 > 莫多娄敬显
## 钦定古今图书集成/明伦汇编/官常典/第480卷 > 莫多娄敬显

按《北齐书莫多娄贷文传》，“贷文子敬显，强直勤干，少
以武力见知。𢘆从斛律光征讨，数有战功。光每命敬
显前驱，安置营垒，夜中巡察，或达旦不睡。临敌置陈，
亦令敬显部分将士，造次之间，行伍整肃，深为光所
重。位至领军将军，𢘆检校虞候事。武平中，车驾幸晋
阳，每令敬显督留台兵马，纠察盗贼，京师肃然。七年”，
从后主平阳败归并州，与唐邕等推立安德王称尊
号。安德败，文帝群官皆投周军，唯敬显走还邺，授司
徒。周武帝平邺城之明日，执敬显斩于阊阖门外，责
其不留平阳也。